શનિવારે દેલસરમાં અરિહંત મિલમાં ઘૂસીને મારી નાખવાના ઇરાદે તેના માલિક ઉપર ફાયરિંગ કરીને ફરાર ભૂપેન્દ્ર દલાલે શહેર નજીક ઘોડાડુંગરી ગામે એક ખાલી પ્લોટમાં રવિવારે આપઘાત કરી લીધો હતો. લાશ પાસેથી લોડેડ પિસ્ટલ સાથે એક લોડેડ મેગજીન પણ મળી હતી. પોસ્ટ મોર્ટમમાં તેના બરડામાંથી એક ગોળી મળી હતી સાથે મૃત્યુનો સમય પરોઢના છ વાગ્યાનો હોવાની આશંકા તબીબ દ્વારા વ્યક્ત કરાઇ હતી. જોકે, ભૂપેન્દ્રનું બાઇક રળિયાતી સ્થિત સંગમથી મળી આવતાં આ ઘટના પાછળ રહસ્યનાં વમળો સર્જાયા છે.